Nelja lapsega toimetades armastan ma praktilisi aga samas ilusaid asju. Ühtlasi on mul kujunenud ka üsna selge arusaamine nö baby gearist, mida me päriselt vajame ja mis igapäeva elu lihtsustaks, aga ainult ilust siin kindlasti ei piisa ja kvaliteedis ei tahaks samuti järeleandmisi teha. Üheks sellistele kriteeriumitele vastavaks asjaks on saanud Älly seljakott. Miks? – kohe kirjutan lähemalt.
#000001
Seljakoti rihmad on täpselt õige laiuse ja pehmusega, et ka lapsekandmise ajal mõnusalt kanda
#000002
Juba ligi kuus aastat tagasi kui JJ alles beebi oli, otsustasime, et nö tavalise beebitarvete koti asemel hakkame seljakotti kasutama, seda on mugavam kanda ja lisaks on see ühtviisi sobilik nii isale kui emale. Seljakottidele me tegelikult truuks jäimegi, aga aja jooksul on proovitud mitmeid, on küll olnud ühel ja teisel moel häid omadusi kõigil, aga samas on ka mõningaid puudujääke. Nüüd kui minuga võttis ühendust Älly esindaja ja nende tooteid tutvustas, hakkas mulle tunduma, et ehk on tõesti see peaaegu ideaali lähedane kott lõpuks leitud. Ega seda muud moodi teada ju ei saa kui ise kasutades ja järgi proovides.
#000003
Meie kasutusse tuli Älly suurem seljakott. Kuna meie igapäevase “varustuse” hulka kuuluvad nii riidest mähkmed kui ka lapsekandmisvahendid, siis olin ma juba vaikselt suurema seljakoti otsingutel olnudki – universum “did good” ja ajastus Ällyga tutvumiseks ei oleks saanud parem olla. Kellel aga igapäevaselt on vähem asju kaasas kanda, siis ka väiksem suurus tundub mahutavat kõik vajaliku.
#000004
Älly seljakotte on niisiis kahes suuruses ning kahes värvitoonis. Ma olen muidu suur musta armastaja aga kui ma nägin seda kreemikasvalget ja pruuni kooslust, siis olin ma nii müüdud kui müüdud saab olla, kirsiks tordil on koti tooni nimi cappuccino, seega ma ei tea, kas saab midagi veel minulikumat ollagi. Midagi ilusat ja helget sellesse halli argipäeva – ühtlasi oli lubatud, et Älly kotid on kergesti puhastatavad, seega ei tohiks heledam variant ka kuidagi ebapraktilisem olla. Suur pluss Älly kottide juures on ka see, et need ei “karju” kuskilt otsast, et tegemist on “beebitarvete” seljakotiga, nii saab seda mõnusalt kasutada ka peale nn beebiaega ❤️
#000005
Saime oma koti kätte ja ma ausalt üllatusin. Ma olin siiski arvanud, et küllap see materjal on selline jäigem, äkki ehk isegi liiga kõva, aga lahti pakkides selgus, et ei – Älly seljakott on nii-nii pehme! Materjaliks siis kergesti puhastatav kunstnahk – sest Älly loojad ei tahtnud kasutada loomade nahka.
#000006
Lisaks pehmusele on seljakotil kergesti jooksvad lukud ja nii palju taskuid, mis annavad võimaluse kõik vajalik ära pakkida nii, et õige asja leidmiseks ei pea kogu kotti pahupidi pöörama. Sellele aitab kaasa ka suure sahtli lukk, mis avaneb kogu koti ulatuses – nii meenutab avatult seljakott veidi hoopis kohvrit. Igatahes lahendab selline avamine ära ka mure, et koti põhjast asju kätte ei saa.
#000007
Ilus vaadata ja mahutab palju
#000008
Älly seljakotil on üks suur põhitasku, mille sees on palju väiksemaid taskuid ning lisaks nendele siis veel ka päris mitu välist taskut, millest osad ka lukuga. Ja boonusena on suurel kotil kaasas pehme korduvkasutatav ja hõlpsalt puhastatav mähkimisalus – mis tegelikult toimib hästi ka hoopis istumise alusena, kui peaks selline vajadus tekkima.
#000009
Koti sees on ka kinnitus, kuhu on hea panna näiteks võtmed, et ei peaks neid koti põhjast otsima
#000010
Mähkimisalus on seest sama materjal mis kogu koti vooder ehk siis niiske lapiga puhastatav.
#000011
Lisaks mähkimisalusele on kaasas ka rihmad, millega saab seljakoti vankri sanga külge kinnitada – kuid selle tegemisel veendu, kas sinu käru sanga külge üldse võib midagi panna ning mis on kaalupiirang, et sang ei saaks kahjustatud ja poleks ka ohtu, et käru uppi lendab.
#000012
Käru külge kinnitamiseks on kaasas eraldi rihmad
#000013
Arvestades, et me palju liigume ka üldse ilma käruta ja nii, et Jonas mul kõhukotis või kandelinas, siis olid mu jaoks kaks asja eriti olulised. Esiteks, et kandevahend, olgu see siis kott või lina, mahuks kenasti kotti kaasa. Ja teiseks, et last kandes oleks koti rihmad ikkagi mugavad kanda. Mõlemale nõudmisele meie Älly kott vastab täiesti suurepäraselt. Proovinud olen asju kaasa pakkides nii lina kui kandekoti mahutamist ning kummagagi ei tekkinud probleeme.
#000014
Kõik vajalik pakitud ja tegelikult ruumi ülegi. Eriti rõõmsaks teeb, et ka lapsekandmisvahend hästi ära mahub
#000015
Lapsekandmise ajal koti kandmise mugavusest annab ehk enim aimu seik nädalavahetusest, kui olin veidi aega ilma mantlita – seljas seljakott ja kõhul Jonas, ühel hetkel otsustasin siiski ka mantli selga panna ja seda tehes pidi Teet mu hetkeks peatama, et küsida, et kas ma tahangi seljakoti mantli alla jätta või? Ehk siis kott oli seljas nii mugavalt, et ma lausa unustasin selle ära 🤭
#000016
Aga natuke siis ka funktsionaalusest ehk mida ja kuidas see kott endasse mahutab. Suurde sahtlisse mahub meie põhiline kraam kenasti ära ja jääb ruumi ülegi – kui näiteks pikem käik ja vaja rohkem mähkmeid kaasa pakkida, siis mahub ka. Ühekordsete mähkmete kasutajatel on ruumi rohkemgi (aga ma siiski julgustan riidest mähkmeid kasutama ka kodust väljas käies 😉).
#000017
Suure tasku väiksematesse taskutesse mahuvad nii varuriiete komplekt Jonasele kui lisa pluus mulle, korduvkasutatavad lapid ja niiskuskindel hoiukott, õhuke bambustekike, hästi imav musliin, rinnapadjad, varu hügieenikraam, huulepulgad, kätekreem, mõned mänguasjad ja kandekott. Välistesse taskutesse külgedel, mis on mõlemad termovoodriga, saab hästi paigutada joogipudeli ja vähemalt paar püreetuubi. Koti peal on diagonaalsete triipude all ka kaks lahtist taskut, kuhu on mõnus panna neid asju, mida on kiirelt vaja – nt desovahend, mask jms. Väärtuslikum kraam tasub seljakoti puhul ka targalt pakkida – kas koti sisse või siis sellesse taskusse, kus on mähkimisalus ja mis on otse vastu kandja selga – sinna sobib nii rahakott kui ka väiksem sülearvuti või tahvelarvuti. Mõistlik on sinna taskusse asjad sättida nii, et mähkimisalus jääks kandja poole ja asjad koti poole, nii on seljal mugavam.
#000018
Pealmised lahtised taskud on sügavad ja ulatuvad koti põhjani välja 😉
#000019
Üks väike lisaomadus on Älly kotil veel, nimelt on püsti asetades koti põhja all metallist nupsud, mis aitavad kaasa koti puhtamana hoidmisele – nii et ka see heledam kott ei saa kannatada, samas nii seest kui väljast saab koti puhtaks tõmmata niiske lapiga, mis tähendab, et hooldus on tõesti lihtne ja kiire.
#000020
Nii oma välimuse kui omaduste poolest sobib Älly kott meie ellu suurepäraselt. Saame sellega tehtud igapäevased käigud (mida hetke olukorras muidugi just palju pole), aga ma mõtlen ka, et kui ühel heal päeval on jälle mõistlik reisida, siis on see kott väga hea variant käsipagasiks (selleks on tal ka sobivad mõõdud).
#000021
Kui keegi tunneb, et just selline kott on tal puudu või hoopis otsid ideed lahedaks katsikukingituseks/emapuhkusele saatmise kingiks, siis neid Älly kotte soovitan küll. Lisaks seljakottidele on Älly valikus veel ka väiksemad käekotid ning tarvikute hoidik, kui äkki hoopis millegi sellise järgi vajadus.
#000022
Kuu aega kehtib ka sooduskood lifeatlucky13, millega Älly valikust omale asjad soodsamalt saab ❤️
#000023
Uue mähkmekoti otsingud ja valikud
#000024
Ma olen siiani olnud rahul meie Fjällräven Kanken seljakotiga, mis täidab mähkmekoti funktsiooni, oleme sellega teinud nii igapäevased käigud kui ka reisid. Aga nüüd, kus kotti on vaja mahutada kahe lapse asjad ja hea organiseeritus on mugavuse juures võtmerollis, jõudsin järeldusele, et peaksime uue koti soetama. Oma ustavat seljakotti me maha ei kanna ja sellega on hea teha neid käike, mis JJ-ga üksi ette tulevad – näiteks tema trenn, ujuma minek jms.
#000025
Hakkasin siis uurima, et milliseid kotte pakutakse – esimeseks kriteeriumiks oli muidugi ilus välimus, sest ma ei suuda vist iialgi end ette kujutada nende tüüpiliste vankritega kaasas käivate, veidrate mustrite ja kujuga, kotte kasutamas. Ja muidugi ei olnud vähem oluline koti praktilisus ja kasutusmugavus.
Erinevate poodide tootevalikut vaadates sai selgeks, et hetkel parim valik mulle meelepäraseid kotte on Beebicentris ja see ajendas nendega ühendust võtma, et saaksin mõne mudeliga lähemalt ja põhjalikumalt tutvust teha, enne kui ostu sooritan (kes omale BC poest sobivat kotti ei leia, siis teadmiseks, et neilt saab lisaks tellida ka teisi Storksaki ja Babymeli mudeleid).
#000026
Alustama peaks muidugi sellest, et mis meil mähkmekotti ära mahutada on vaja. Siin pildil meil kahe lapsega kaasas käiv varustus (kindlasti on neid, kes saavad hakkama vähemaga ja neid, kel kaasas rohkemgi).
#000027
Ülevalt vasakult: ühekordne aluslina mähkmevahetuseks, Huggies niisked lapid, suuremad mähkmed JJ-le, väiksemad mähkmed Jennile, väiksed kilekotid kasutatud mähkmetele või mustaks saanud riietele, pepu kreem, desinfitseeriv geel käte jms puhastamiseks. Teises reas: taskurätikud, plaastrid karbis, paratsetamooli küünlad, varu riiete komplekt Jennile ja JJ-le (neid hoian eraldi minigrip kottides, nii kõik ühes kohas olemas). Kolmas rida: ühekordsed rinnapadjad (blogi lugeja sovitusel Tommee Tippee omad, väga head), Natracare hügieeniside, mänguasjad mõlemale lapsele, joogipudel ja Ampstüki snäkid JJ-le (lemmikud!), lutt karbis Jennile ja lutipuhastus lapid. Viimases reas minigrip kotid riietele + 1 varuks, võtmed, rahakott, huulepalsam, , marlilapp imetamiseks ja tekike Jennile. Pildilt jäi puudu veel minu telefon.
#000028
Nii, ja siin valik kotte, mis minu pilku püüdsid:
#000029
Storksak on üks populaarsemaid mähkmekotte tegev firma, kotte on erinevates hinnaklassides, kuid märksõnadeks on kvaliteet ja vastupidavus ning ka stiilsus. Nende kottide puhul on vabalt võimalik pärast lastega kasutamist neid edasi ka näiteks tööl käies kanda.
Antud mudel on just selline, et ega väga kuskilt aru saada ei ole, et tegemist on mähkmekotiga. Olemas on nii eemaldatav õlarihm kui kandesangad, kotiga kaasa tuleb mähkimisalus ja termokott (luti)pudelile. Materjal tundub vastupidav, nagu ka sangade kinnitused, puhastamiseks peaks piisama niiskest lapist (nii seest kui ka väljast).
Mulle meeldib, et see kott on välimuselt tagasihoidlik, aga sealjuures siiski stiilne. Koti sees on erinevaid taskuid üsna piisavalt, et asjad püsiksid organiseeritult ja oleks lihtne neid ka kiiresti leida. Lisaks on väljas 2 lukuga taskut, kuhu näiteks võtmed ja rahakott panna. Küll aga oli see kott viimase piirini asju täis, kui meie kahe lapse varustus sinna kõik sisse laduda, seega kahe lapse jaoks ei oleks see ehk mu esimene valik, kuid ühe lapse asjad mahuvad sinna väga kenasti. Natuke häirib ka see, et pudeli/joogitopsi hoidmiseks ei ole eraldi taskut, on vaid see termokott. Lutipudeli hoiustamisel on see hea- see ongi kaasas üheks söögikorraks, aga kuna meil on vaja mahutada lihtsalt joogipudelit, mida vajadusel lapsele anda ja siis jälle tagasi panna (ja nii 10 x 😀 ), siis selleks pole see termokott just parim lahendus.
#000030
Koti sees on mitu taskut, kaasas termokott ja mähkimisalus
#000031
Koti vankri sanga külge kinnitamiseks on rihma küljes olemas spetsiaalsed takjakinnitused, mingeid lisa konkse vms asju pole vaja
#000033
Noa on Storksaki kottide seast üks popimaid mudeleid ja kui seda lähemalt vaadata, siis on see populaarsus täiesti mõistetav. Kott on parajalt mahukas, olemas on õlarihm ja ka kandesangad (need siis nahast), materjal on väga kergesti puhastatav. Suure boonusena on selle kotiga kaasas ka “mini organizer” – see on pisem kott, kuhu saab mugavalt panna kõik mähkmevahetuseks vajaliku kraami – nii ei pea näiteks kohvikus wc-sse minnes kogu suurt kotti kaasa üldse võtma või kui kotte on rohkem kui üks, siis on seda mini kotti kerge nende vahel liigutada ja ei pea kogu kotti ümber pakkima hakkama. Ja kui on vaja kiirelt lisaruumi, et midagi suuremasse kotti mahutada, siis võib väiksema koti lihtsalt välja võtta ja eraldi hoida. Koti esiküljel on üks tasku, mis pole suletav ja ühes otsas lukuga suletav termotasku lutipudeli/joogitopsi jaoks. Meie valikus oli must kott pruunide sangadega, aga Noa mudelit on mitut eri värvi ning ka üleni nahast variant.
#000034
Koti õlarihma on võimalik kinnitada ka mini koti külge ja seda siis omakorda vankri sanga külge – nii võib seal hoida hoopis lapse joogitopsi, snäkke, mänguasju, telefoni ja rahakotti – kõik käepärast
#000035
Babymel on Storksaki soodsama tootevalikuga “väike õde”, pakkudes päris laia valikut kvaliteetseid mähkmekotte ja seda siis veel paremate hindadega. Võrreldes Storksakiga on ka kottide mustrite ja värvide valik ehk veidi julgem ja lustakam.
Zahra mudel on kergesti puhastatavast materjalist, olemas on kandesangad ja eemaldatav õlarihm ning kotiga kaasas on ka pehme mähkimisalus. Sisemuses on mitu taskut, kuhu saab kõik vajaliku paigutada, lisaks on koti esiküljel kaks lisataskut, küll aga ei ole need suletavad, nii et väga tähtsaid asju sinna ei paneks. Sarnaselt Storksaki Noale on lutipudeli/joogipudeli jaoks koti ühes otsas lukuga suletav lisatasku, mis on ka termovooderdusega, et kaasa pakitud jook püsiks soe/külm
Minu meelest on see ühe lapse asjade jaoks ideaalse suurusega, eriti neile, kes pigem eelistavad vähem asju kaasa pakkida, kahe lapse asju mahutades kippus ruumi pisut nappima. Kes eelistab mähkmekotti kinnitada käru sangale ja soovib sealt nö poole sõidu pealt midagi võtta või sisse panna, siis selles osas on Zahra sangad mõnusalt painduvad ja liiguvad eest täiesti ära ning ei jää segama.
Zahra kotte on saadaval mitmes eri värvis ja hind on Beebicentris 79€
#000037
Storksak Zahra mahtus Bugaboo Donkey külgmisse ostukorvi nii lahedalt, et ruumi jäi ülegi muu vajaliku jaoks
#000038
Seda mudelit on lausa kümmet värvi, et sobituda paljude eri kärude ja stiilidega. Suuruse osas on Satchel pigem taas ühe lapse asjade jaoks mõeldud ja meie pakkimise testis pidin paar mänguasja ning joogitopsi kotist välja jätma – aga neile, kes palju asju kaasas ei tassi – ideaalne. Olemas on õlarihm, millega saab seda kotti kinnitada ka käru sanga külge – lisaks ei ole vaja mingeid konksusid või kinnitusi, samas kandesangasid ei ole. Väliseid taskuid sel mudelil ei ole, küll aga on lisaks lukuga avatavale suurele sahtlile lisaks teine päris suur tasku, mis asub koti klapi all ja sulgub magnetiga (päris hea lahendus hoidmaks lapse asjad ja enda jaoks vajalikud asjad eraldi). Koti põhi osas on 3 taskut asjade organiseerimiseks ja kaasas on muidugi ka mähkimisalus ning ühes koti otsas on pudeli jaoks termotasku – kuid peab meeles pidama, et väga asju täis koti puhul sinna termotaskusse pudel ei mahu.
Arvestades selle koti soodsat hinda, siis miks mitte omadagi laiast värvivalikust mitut eksemplari, et emme seda oma eri outfittidega (või mitme käruga) kombineerida saaks, hinnaks Beebicentris 59€
#000039
Frankie on üks väga mahukas kott, tootja on seda isegi nimetanud sobilikuks mudeliks kaksikutega kasutamiseks. Seepärast on ka koti kummaski otsas taskud lutipudelite/joogitopside hoidmiseks, aga erinevalt eelnevatest kottidest ei ole need taskud suletavad. Ilmselt soojahoidmise mõttes on see pisut kehvem variant, samas mahub nendesse taskutesse suurem pudel paremini ja ka on seda lihtsam sinna panna ja kiiruga võtta – ühtlasi saab sinna edukalt panna ka emme/issi jaoks mõeldud joogi.
Kotil on õlarihm, millega saab seda ka käru külge panna, kuid kandesangasid ei ole. Sees on 2 väiksemat taskut ja siis suur osa, kuhu kõik vajalik mahutada. Samas see, et väiksemaid sahtleid on koti sees vaid kaks tähendab, et asjad on seal üsna läbisegi ja mugava organiseerimise mõttes oleks ehk parem, kui sisemisi taskuid oleks rohkem, eriti kuna see mudel on üsna sügav. Küll aga on 2 magnetiga avatavat taskut koti esiküljel ja üks takjakinnitusega suurem tasku tagaküljel. Kui asju sellesse kotti pakkisin, siis jäi ruumi isegi üle ja näiteks see tagumine tasku hoopis tühjaks, seega – kahe lapse asjade jaoks ideaalne, aga neile, kes eelistavad pigem vähem asju kaasas kanda võib see kott isegi veidi suureks jääda.
#000041
Babymel Franki mudeli materjal on võrreldes teiste kottidega “riidesem” ja sobitus meie eriti hästi meie Donkey kangastega
#000042
Sarnaselt Frankie mudelile on ka Millie sobilik kaksikutega kasutamiseks ja ilmselgelt seepärast mahtusid ka meie kahe lapse asjad sellesse kotti suurepäraselt ja jäi ruumi veidi ülegi. Kuid selle mahukuse juures ei ole see kott siiski ebamugavalt suur ega rohmakas ja minu meelest sobib vabalt igapäevaseks kasutamiseks.
Sel mudelil on olemas nii kandesangad, mille saab ka soovi korral kummalegi poole koti taskutesse ära peita (mugav, kui vaja asju pakkida või midagi kotist otsida) kui ka eemaldatav õlarihm, millega saab koti vankri külge kinnitada. Muidugi saab sinna taskutesse ka vajalikke asju pakkida, lisaks on koti mõlemas otsas lutipudeli/joogitopsi taskud, mis sarnaselt Frankie mudelile ei ole suletavad.
Koti sees on kaks väiksemat taskut ja üks lukuga tasku, kuhu on hea panna need asjad, mida ei taha, et kotis ringi loksuks või on vaja, et oleks turvaliselt koti sees – näiteks rahakott. Kotiga kaasas on ka pehme mähkimisalus, nagu ka kõigil teistel eelmainitud mudelitel. Sisemuse põhiosa on nii piisavalt suur, et mu meelest võiks seda kotti kasutada vabalt ka nädalalõpu reisideks näiteks siis kui mähkmekoti aeg on ümber.
Hind Beebicentris: 79€, meil valikus olnud pruuni ja sinisega mudel on 99€
#000043
ka meie suure hunniku asjadega on kotis ruumi piisavalt
#000045
Meie Donkey küljes ei olnud ohtu, et kott oleks istmele liiga lähedal ja võiks istuvat last segama hakata.
#000046
Ütleme nii, et kõik need kotid võiksid meie asju mahutama hakata, aga pärast hoolikat proovimist ja pakkimist jäid sõelale Storksak Noa ja Babymel Millie. Ja no, mis võib juhtuda kui naine valib käekotti mähkmekotti? – ühe koti asemel võib kasutusse tulla hoopis kaks. Ja just nii meiega ka läks.
Nendeks päevadeks, kus asju on vaja vähem kaasa pakida või kus käigud on planeeritud ühe lapsega, on ideaalne Noa. Samas neil käikudel, kus kaasas mõlemad lapsed ja vaja kogu varustust, on parim valik Millie. Mõlemad on praktilised ja samal ajal minu maitse jaoks kenad, Teet kiitis samuti valikud heaks ja kinnitas, et need kotid on piisavalt unisex välimusega, et ka temal pole veider neid lastega liikudes kasutada (kuigi Noa meeldis talle veidi rohkem).
Minu sisemine “Monk” 😀 on nüüd igatahes rahul ja laste asjad mõnusalt organiseeritult meil alati kaasas.
#000047
Kes on juba mitme lapse ema ja imetamisega sina peal, see teab ilmselt isegi, et mis just temale sel perioodil kõige mugavam oli seljas kanda, aga kel see tee veel ees, siis mõned minu soovitused tulevad nüüd siit.
#000048
Päris palju loen ma erinevatest beebigruppidest, et emad tunnevad end ebakindlalt ja pahasti, kui peavad kuskil avalikult imetama, sest siis peab end justkui paljaks koorima ja ma tihti kahtlustan, et sel ebamugaval olekul on suur roll ka valesti valitud riietel. Ei taheta vist spetsiaalseid imetamiseks mõeldud riideid osta ka, kuna need ei näe kuigi ilusad välja – mõistan ka seda, sest tõesti palju liigub selliseid “mammalikke” mustreid ja hõlste meenutavaid lõikeid, samas, kui veidi otsida ja kombineerida, siis pole raske ka ilusaid asju leida.
#000049
Aga alustame algusest, pesu. Mugav imetamiseks mõeldud rinnahoidja on ikka väga abiks. Pesu valiku puhul peaks siis kindlasti vaatama, et see kuskilt ei pitsita ja ei sooni ning samas, et see siiski ka kosunud partiile tuge pakuks.
Mina eelistan sellist pisut toetavamat pesu kanda, seega sai ka mu imetamise pesu valikul just sellised ostetud. Samas, tean ka neid, kes eelistavad just sellised spordipesu meeutavaid rinnahoidjaid, mis üleni venivast-pehmest materjalist. Pesu osas on päris head valikud H&Mi ja Lindexi e-poodides, käisin ka nende tavapoodides, kuid seal on valik üsna naeruväärne. Kindlasti tasub külastada ka pesupoode, kus ka kvaliteetsemate brändide pesu müügil, aga minu jaoks ajasid asja edukalt ära ka eelmainitud kohad (boonusena siis heade hindadega).
Suuruste osas – minu kogemus näitab, et võib rasedana (ca 6.-7. kuul) osta juba imetamispesu, mis hiljem siis ka paras on, aga arvestama peab, et ca nädal või veidi kauem pärast sünnitust, kui piim alles rinda tuleb ja võivad tekkida piimapaisud + kogu sellest uuest kogemusest on rinnad valusad/hellad ja topelt suured, ei pruugi need rinnahoidjad, mis varem ostetud kohe sobida. Samas kui pole just suurt-suurt vajadust, siis ma eraldi selleks ajaks pesu ei ostaks ja pigem kasutaks selle aja näiteks imetamise toppe (pealegi kõige mõnusam on kodus üldse sel perioodil pool paljas olla , kui ruumi temperatuur seda lubab). Kui rinnad juba piima ja imetamisega veidi rohkem harjunud, siis minul sobisidki need rinnahoidjad, mis said rasedana valmis ostetud ja need läksid siis terve imetamise aja (ca aasta).
#000050
Minu lemmikud asjad olidki imetamise ajal hoopis H&M-i imetamiseks mõeldud topid, sest päris alguses kui piim rinda tuli ja rinnad veel ekstra-ekstra suured olid, ei olnud mul rinnahoidjad üldse mugavad (eriti kuna rinnad olid ka väga hellad). Neid toppe oli hea kodus niisama kanda, ühtlasi meeldis mulle neid ka öösel kasutada, sest rinnahoidjaga magamine lihtsalt ei ole mugav, samas päris tavalise pluusiga ei ole näiteks rinnapatju kuhugi panna (alternatiiviks oleks siis juba eelnevalt mainitud üleni venivad/pehmed rinnahoidjaid). Samuti kandsin neid toppe ka teiste riiete all (eriti talvisel ajal). Kokku oli mul neid vist lausa 6 (erinevates värvides ja mustritega).
#000051
Spetsiaalseid imetamise pluuse mul ei olnud, paljuski just nende toppide pärast, sest need toimisid juba ise nagu pluusid. Tihti kasutasin kombot imetamistopp+eest nööbitav triiksärk, nii oli väga mugav. Kui ma neid toppe nii agaralt poleks kasutanud, siis ilmselt oleks imetamispluusid siiski ära kulunud. Sel korral plaanin ka paar sellist soetada, et oleks midagi sellist “viisakamat” (kui imetamise topp) näiteks jaki all kanda, sest teatud kohtades võivad need topid liigselt aluspesuna mõjuda. Imetamispluusi/topi eelis tavaliste pluuside ees ongi peamiselt see, et neid kasutades EI PEA end imetamiseks pool paljaks koorima.
#000052
Suve saabudes muidugi igatsesin kleite kanda, aga enamik olid mul kapis sellised, mis eest igate pidi kinni ja ainuke viis imetada oleks kogu kleit üles rullida – mis muidugi ei ole üldse mõeldav. Õnneks juhtusin ma ühel hetkel ESPRIT-i poodi ja leidsin sealt ideaalse lõikega kleidi – poolpikkade käistega hõlmikkleidi. Ostsin pikemalt mõtlemata ühe kohe ära ja pärast ostsin teises toonis samasuguse kleidi veel – need kaks kleiti olid täiesti võrratud – vastavalt vajadusele sai neid kasutada nii pulmas käies kui ka igapäevaselt.
Kleite ei tasu peljata ka talvel, siis saab ju peale panna kampsuni või alla juba palju räägitud topi.
#000053
Kuigi ma olen suuuuur sallide sõber, siis imetamise ajal ma salle selle tegevuse katmiseks väga ei kasutanud (vaid paaril juhul, kui JJ-l oli vaja natuke rohkem rahu saada), samas, kes end siiski ebakindlalt tunneb, siis võib sallist abi olla küll – iseasi muidugi kas laps ka seal salli all olema nõustub.
#000054
Kui veidi rääkida ka riiete värvide valikust, siis mu soe soovitus on esialgu “algaja imetajana” vältida kindlasti halli (ja olla ettevaatlik just ühevärviliste riietega), sest sealt pealt paistavad kõikvõimalikud piimalekked ja beebi lödistamised suurepäraselt välja. Samas selliste äparduste varjamiseks on suurepärased abimehed igasugu sallid 🙂
#000055
Lisaks mugavale riietusele olid meil JJ-ga alati abiks ka väiksemad marlilapid, mis mul imetamise ajal minu ja tema nö vahel olid ja just selle lödistamise kinni pidasid ning riided tänu sellele kuivaks jäid. Ühtlasi on need praktilised ka endal õlal hoida, kui beebit nö krooksutada, et siis võimalik tagasi heidetav piim leiaks oma tee marlile ja mitte emme – issi riietele.
Minu jaoks olid hädavajalikud ka rinnapadjad, sest kui parasjagu JJ-d ühest rinnast toitsin, siis teine tilkus, ühtlasi olid need vajalikud ka öösel. Lemmikuks kujunesid Philips Avent ühekordsed rinnapadjad, aga kuna need olid poodidest tihti otsas, siis kasutasin ka Libero omi ja sobisid needki (need ka soodsamad). (ps rinnapadjad käivad siis rinnahoidjate sisse ja enamasti on väikse kleepiva ribaga varustatud, et need pesu küljes püsiks ja paigast ei liiguks)
Mõnda aega oli tark kodust väljudes lisaks beebile kaasa võetud lisariietele ka enda jaoks ühte vahetuspluusi kaasas hoida – mõned korrad läks see ka käiku 😀
#000056
Ühesõnaga, kui see aeg on lõpuks käes ja alustad imetamist, siis võta endale aega harjuda, vaata, kuidas end kõige mugavamalt tunned, proovi ka kodus erinevates riietes imetada, et siis kuskil väljas nö kindla peale minna – harjutamine teeb meistriks ju 😉
#000058
Panin siin kokku ka mõned komplektid, mis mu meelest imetamise ajal kandmiseks mõnusalt praktilised oleks (osad asjad tellisin endale ka juba ära 😉 ).
#000059
Erinevad imetamiseks mõledud rinnahoidjad – mu meelest igati kenad ja üldse mitte mammilikud. 2 pakid H&M-ist, keskmine Lindexist
#000060
Pluuside 2 pakk ja teksad ning kingad H&M-ist (lapsega liikudes soovitan madalaid jalanõusid ja eriti sellised, mida saab jalga ka käte abita), Babymel mähkmekott on Beebicentrist (kaasas ka mähkimisalus) – mulle sellised kotid meeldivad, mis ei karju 5km kaugusele, et see on mähkmekott, see võiks ju vabalt ka niisama käekott olla.
#000061
Imetamiseks mõeldud kleit, kingad ja sall H&M-ist, pesu Lindex, Elodie Details mähkmekott Beebicentrist. Silikoonst pärlitega kaelakee – neid on hea imetamise ajal kanda, aitavad lapse tähelepanu hoida, ühtlasi võib laps neid hammaste tuleku ajal ka närida ja saab keed kergesti ka puhastada.
#000062
Ja siin mõned väiksed ja lihtsad asjad, mis imetamisel abiks on – rinnapadjad (minu lemmikud olid Philips Avent ühekordsed – neid oli ka eriti mugav mõned mähkmekotis kaasas kanda, kuna on eraldi pakendatud, aga asja ajavad ära ka näiteks soodsamad Libero omad ja kes soovib võib proovida ka hoopis pestavaid patju), marli lapid (pildil Pippi firma, meil olid täpselt sellised JJ-le ostetud Beebicentrist), Purelan100 nibukreem – üks sõna: elupäästja.
#000064
Ja siia lõppu üks pilt sellest, kuidas JJ-d Riias kohvikus imetasin – no ei ole kuskilt paljas 😀
#000065
Ma olen jätkuvalt väga rahul meie valikuga, et mähkmekotiks sai võetud seljakott. Ei ole seda imelik kanda ei minul ega Teedul, vajadusel on hea ja mugav seda seljas kanda (näiteks siis kui massaaži minnes käru esimesele korrusele jätma peame ja JJ mul süles on), see mahub ideaalselt kas meie kärude pakikorvi või sanga külge ning mahutab endasse kõik vajaliku.
#000066
Aga mis siis on meie jaoks see vajalik, mida igapäevaselt JJ-ga ringi liikudes kaasas kanname?
#000067
Selline näeb välja meie igapäevane koti sisu. Olenevalt olukorrast mahub sinna veel paar mänguasja, jope või hoopis suurem tekk, isegi kõhukoti oleme sinna lisaks suutnud mahutada 🙂
Kes alles soetamas mähkmekotti või mingil põhjusel uut otsib, siis meie soovitus on kindlasti üks mõnus ja stiilne seljakott!
#000069
Hei, mina olen Berit, lisaks minule on me peres veel mu mees, pojad JJ, Jon ja Jonas ning tütar Jenni. Siin kirjutan meie elust ja tegemistest.
Palun ära kasuta minu loata siin blogis leiduvaid pilte ega tekste. Vajadusel kirjuta 
#000070
Follow Life at lucky 13 on 
#000071
Ema ja lapse tuba (2)
#000074